ai4bharat/Pralekha huggingface dataset:
পঞ্চায়েতিরাজমন্ত্রক
দেশে কোভিড-১৯ বিশ্বব্যাপী মহামারী সংক্রমণ প্রতিরোধে জেলা ও গ্রাম পর্যায়ে স্থানীয় প্রশাসন বিভিন্ন ব্যবস্থা গ্রহণ অব্যাহত রেখেছে
এই ব্যবস্থাগুলির মধ্যে রয়েছে স্থানীয় জনগণের প্রাথমিক স্বাস্থ্যপরীক্ষা; কোনো অঞ্চলে প্রবেশ এবং বেরিয়ে যাওয়ার সময় স্বাস্থ্যপরীক্ষার জন্য চেকপোস্ট তৈরি করা; সরকারি এলাকাগুলির নিয়মিত স্যানিটাইজেশন এবং কোয়ারেন্টাইন সেন্টার তৈরি; ক্রয় কেন্দ্রগুলির নিয়মিত পরিদর্শন ইত্যাদি
নতুন দিল্লি, ২১ এপ্রিল, ২০২০
দেশে কোভিড-১৯ বিশ্বব্যাপী মহামারী সংক্রমণ প্রতিরোধে জেলা ও গ্রাম পর্যায়ে স্থানীয় প্রশাসন বিভিন্ন ব্যবস্থা গ্রহণ অব্যাহত রেখেছে। কয়েকটি এমন উদ্যোগ যা সর্বোত্তম দৃষ্টান্ত হিসাবে অন্যরাও অনুসরণ করতে পারে :
কর্ণাটক: গ্রামবাসীদের প্রাথমিক স্বাস্থ্যপরীক্ষার জন্য গ্রাম পঞ্চায়েত রামনগরা জেলার কানকাপুরা তহসিলের উয়াম্বল্লি হারাম পঞ্চায়েতে আশাকর্মীদের থার্মাল স্ক্যানার সরবরাহ করা হয়েছে।
পাঞ্জাব: পাঞ্জাবের পাঠানকোট জেলার হারা গ্রামের গ্রামপ্রধান, পঞ্চায়েতকে সুরক্ষিত রাখতে সম্ভাব্য ব্যবস্থা গ্রহণের মাধ্যমে এলাকাবাসীকে অনুপ্রেরণা যোগাচ্ছেন। কোভিড-১৯ বিশ্বব্যাপী প্রতিরোধে নানা উপায় সম্পর্কে পরিবারগুলিকে ব্যাখ্যা করার জন্য ঘরে ঘরে প্রচার চালিয়েছেন এবং নিজের তৈরি মাস্ক বিতরণ করেছেন। তিনি পার্শ্ববর্তী গ্রামগুলির সঙ্গে সংযোগকারী রাস্তা বন্ধ করে দেন এবং গ্রামে প্রবেশের জন্য সমস্ত পথে চেক পোস্ট তৈরি করেন। তাঁর তত্ত্বাবধানে গ্রামের সরকারী স্কুলটিকে কোয়ারেন্টাইন ওয়ার্ডে রূপান্তরিত করেন।
রাজস্থান: নাগৌর জেলার জায়াল গ্রাম পঞ্চায়েত থেকে গ্রামে গ্রামে সোডিয়াম হাইপোক্লোরাইট স্প্রে করে স্যানিটাইজেশন, মাস্ক বিতরণ, রেশন বিতরণ, গৃহহীনদের জন্য রান্না করা খাবার পরিবেশন করা হচ্ছে। যে কেন্দ্রগুলি থেকে ত্রাণসামগ্রী বিতরণ করা হচ্ছে, সেগুলি পর্যায়ক্রমে উচ্চপদস্থ আধিকারিকরা পরিদর্শন করছেন। দরিদ্রদের রান্না করা খাবার এবং অন্যান্য খাদ্য সামগ্রী সরবরাহ করার জন্য স্বেচ্ছাসেবকদের উত্সাহ দেওয়া হচ্ছে।
গ্রাম পঞ্চায়েতের কর্মকর্তাদের পরামর্শের ভিত্তিতে, সামাজিক সংগঠনগুলি গ্রাম পঞ্চায়েত বিদ্যালয়গুলিতে ত্রাণ-বিতরণ কেন্দ্র চালু করেছে।
একটি সমাজসেবা সংস্থা রেশন বিতরণের পাশাপাশি গবাদি পশুদের জন্যও পশুখাদ্য সরবরাহ করছে।
করোনা সংক্রমণ থেকে সুরক্ষার জন্য জনগণকে বাড়িতে থাকতে বলা হচ্ছে। সরকার প্রদত্ত নির্দেশাবলী লিফলেট ছাপিয়ে বিতরণ, পঞ্চায়েতের নোটিশ বোর্ডে টাঙানো এবং লাউড স্পিকার ও অন্যান্য উপায়ে যতটা সম্ভব জনসচেতনতা বৃদ্ধির জন্য প্রচার করা হচ্ছে।
তেলঙ্গানা:
তেলঙ্গানার জেলাশাসকরা বিভিন্ন সরকারি শস্য ক্রয়কেন্দ্রগুলিতে কোনও অনিয়ম ঘটছে কিনা তা সরেজমিনে পরিদর্শন করতে আচমকা পরিদর্শনে যান। ইয়াদাদ্রি এবং ভৈনসা জেলার শস্য সংগ্রাহকরাও তেমনি প্রাথমিক প্রক্রিয়া সরেজমিনে খতিয়ে দেখতে বেশ কিছু গ্রাম পরিদর্শন করেছেন এবং কৃষকদের খাদ্যশস্য সংগ্রহ নিয়ে একটি স্বচ্ছ ও জবাবদিহিমূলক ব্যবস্থা প্রদানের আশ্বাস দেন।
হিমাচল প্রদেশ:
কিন্নর জেলার দুনি পঞ্চায়েতের মহিলা মণ্ডলগুলি নিজেদের অর্থে মাস্ক সেলাই করে বিতরণ করছেন। এই মহিলারা প্রতিদিন ২০০ টিরও বেশি মাস্ক সেলাই করছেন এবং গ্রামবাসীদের, বিশেষ করে দরিদ্র শ্রমিকদের মধ্যে বিতরণ করছেন।
কিন্নর জেলার রোপা উপত্যকার গোবাং পঞ্চায়েতে সকল গ্রামের সমস্ত সরকারি এলাকা এবং সরকারী প্রতিষ্ঠানকে স্যানিটাইজ করেছে। তাছাড়া গ্রামবাসীদের নিয়মিত সামাজিক দূরত্ব এবং লকডাউন নিয়মাবলী কঠোরভাবে অনুসরণ করতে সচেতন করছে।
(CG/SB
বিজ্ঞানওপ্রযুক্তিমন্ত্রক
ডিবিটি-বিআইআরএসি কোভিড-১৯ গবেষণা কনসোর্টিয়ামের টীকা, পরীক্ষা, চিকিৎসা ও অন্যান্য প্রযুক্তির সাহায্য সংক্রান্ত ৭০টি প্রস্তাবে অর্থ সাহায্যের অনুমোদন
নতুন দিল্লি, ১০ই মে, ২০২০
সার্স-কোভ-২ এর নিরাপদ ওষুধ দ্রুত উদ্ভাবনের লক্ষ্যে কোভিড – ১৯ গবেষণা কনসোর্টিয়ামের জন্য জৈব প্রযুক্তি দপ্তর এবং বায়োটেকনোলজি ইন্ডাস্ট্রি রিসার্চ অ্যাসিসট্যান্স কাউন্সিল  প্রস্তাব আহ্বান করেছে। কোভিড – ১৯ এর ওপর গবেষণার কাজে বিআইআরএসি –এর এই তহবিল শিল্প সংস্থা, শিক্ষাবিদ সহ সংশ্লিষ্ট সকলের সাহায্যের জন্য গঠন করা হয়েছে। বিভিন্ন সংস্থা কোভিড – ১৯ এর পরীক্ষা, টীকা, চিকিৎসা পদ্ধতি, নতুন ওষুধ এবং অন্য রোগে ব্যবহৃত পুরোনো ওষুধকে এই অসুখের চিকিৎসায় ব্যবহার করা যায় কি না, তা নিয়ে গবেষণার কাজ করছে। এরকমের উদ্যোগকে সাহায্য করাই বিআইআরএসি-র উদ্দেশ্য। সংস্থাটি ইতিমধ্যেই ৭০টি প্রস্তাব অনুমোদন করেছে। এর মধ্যে টীকা তৈরির জন্য ১০টি, রোগ নির্ণয়ের সামগ্রী তৈরির জন্য ৩৪, চিকিৎসা পদ্ধতির গবেষণার জন্য ১০টি, অন্য ওষুধকে ব্যবহার করার জন্য ২টি, প্রস্তাব ছাড়াও সংক্রমণ আটকাতে ১৪ রকমের প্রকল্পেও অর্থ ব্যয় করা হবে।
জৈব প্রযুক্তি দপ্তর, টীকা তৈরির কাজে গতি আনতে প্রাণীর শরীরে তা প্রয়োগের জন্য কয়েকটি সংস্থাকে চিহ্নিত করেছে। আইআইটি ইন্দোর, ছদ্ম সার্স – কোভ – ২ ভাইরাস তৈরি করবে। গবেষণার জন্য শরীরে বাইরে কৃত্রিমভাবে ভাইরাস উৎপাদন করে, সেটি টেস্টটিউবে নিয়ে পরীক্ষা – নিরীক্ষা করাই এর মুখ্য উদ্দেশ্য। এঞ্জেন বায়োসায়েন্সেস লিমিটেড, আরেকটি টীকার জন্য বিক্রিয়ক তৈরি করবে। জেনোভা এবং সিএমসি ভেলোর ‘এমআরএনএ’ টীকা উদ্ভাবনের কাজ করছে।
ইন্ডিয়ান ইনস্টিটিউট অফ কেমিক্যাল টেকনোলজি, কোভিড – ১৯ এর জন্য এমন একটি টীকা তৈরির কাজ করছে, যেটি নাক দিয়ে নেওয়া যাবে।
কোভিড – ১৯ শনাক্তকরণের জন্য ‘আরটি পিসিআর’ কিট তৈরির জন্য বেশ কয়েকটি সংস্থা কাজ করছে। বিআইআরএসি, ৩৪টি কোম্পানী এবং শিক্ষা প্রতিষ্ঠানকে একাজে অর্থ সাহায্য দিচ্ছে।
জৈব প্রযুক্তি দপ্তর, সরকারী, বেসরকারী অংশীদারিত্বে ন্যাশনাল বায়োমেডিক্যাল রিসোর্স ইন্ডিজেনিজাশন কনসোর্টিয়াম গঠন করেছে। এই সংস্থা, টীকা, কোভিড – ১৯ এর চিকিৎসা এবং রোগ শনাক্তকরণের জন্য বিভিন্ন উপাদান তৈরিতে সাহায্য করবে।
বিআইআরএসি, ব্যক্তি সুরক্ষা সামগ্রী , ফেসশীল্ড, এন৯৫ মাস্ক এবং অ্যাম্বু ব্যাগ তৈরির জন্যও বেশ কয়েকটি প্রতিষ্ঠানকে সাহায্য করছে।
(CG/CB/SFS
প্রতিরক্ষামন্ত্রক
প্রতিরক্ষা ক্ষেত্রে স্টার্টআপ
নতুন দিল্লি, ১৭ ডিসেম্বর, ২০২১
প্রতিরক্ষা মন্ত্রকের আওতাধীন প্রতিরক্ষা উৎপাদন দফতর ২০২১-২২ থেকে ২০২৫-২৬ পরবর্তী ৫ বছরে ‘প্রতিরক্ষা ক্ষেত্রে উৎকর্ষতার জন্য উদ্ভাবনী’ -এর মতো কেন্দ্রীয় সাহায্য প্রাপ্ত প্রকল্পে ৪৯৮.৭৮ কোটি টাকা আর্থিক সহায়তায় অনুমোদন দিয়েছে। এই প্রকল্পের উদ্দেশ্যই হলো প্রায় ৩০০টি স্টার্টআপ, অতিক্ষুদ্র ও ক্ষুদ্র ও মাঝারি শিল্পোদ্যোগ এবং ব্যক্তিগত উদ্ভাবনী সংস্থাগুলিকে আর্থিক সহায়তা দেওয়া ও প্রতিরক্ষা উদ্ভাবনী সংস্থার মাধ্যমে ২০টি অংশীদারিত্ব ইনকিউবেটর গড়ে তোলা। পাশাপাশি প্রতিরক্ষা ক্ষেত্রে প্রযুক্তি উদ্ভাবন ও আত্মনির্ভরতার লক্ষ্য নেওয়া হয়েছে। এর জন্য মহাকাশ ক্ষেত্রের উন্নতিসাধনে একাধিক স্টার্টআপ, অতিক্ষুদ্র, ক্ষুদ্র ও মাঝারি শিল্পোদ্যোগ সংস্থা ও শিক্ষা প্রতিষ্ঠান এবং গবেষণা ও উন্নয়নমূলক প্রতিষ্ঠানকে যুক্ত করা হয়েছে। স্টার্টআপগুলির উন্নতিসাধনে দেশের প্রতিরক্ষা গবেষণা উন্নয়ন সংস্থা ‘ডেয়ার টু ড্রিম’ প্রতিযোগিতা এবং প্রযুক্তি উন্নয়ন তহবিল  চালু করেছে। ডেয়ার টু ড্রিম হলো একটি সর্বভারীয় উদ্ভাবনী প্রতিযোগিতা। স্টার্টআপ এবং উদ্ভাবকদের প্রতিরক্ষা ইকো ব্যবস্থাপনায় বিশেষ অবদান রাখতে এটি সাহায্য করেছে। টিডিএফ প্রকল্পটি হলো ‘মেক ইন ইন্ডিয়া’ উদ্যোগের আওতাধীন। এটির পরিচালনার দায়িত্বে রয়েছে দেশের প্রতিরক্ষা গবেষণা ও উন্নয়ন সংস্থা ।
প্রতিরক্ষা উৎপাদনে গবেষণা ও উন্নয়ন মূলক কাজকে শক্তিশালী করে তোলার জন্য বেশ কিছু পদক্ষেপ গ্রহণ করা হয়েছে। ডিআরডিও-র মাধ্যমে ডেভলপমেন্ট কাম প্রোডাকশন পার্টনার , প্রোডাকশন এজেন্সি এবং ডেভলপমেন্ট পার্টনার  –এর জন্য নীতি নির্দেশিকা জারি করা হয়েছে। ডিআরডিও বিভিন্ন ভারতীয় গবেষণা ও উন্নয়নমূলক প্রতিষ্ঠান এবং বিশ্ববিদ্যালয়কে গবেষণা ক্ষেত্রে আর্থিক সাহায্য দিয়ে থাকে। সুনির্দিষ্ট ক্ষেত্রে গবেষণার জন্য দেশের একাধিক আইআইটি এবং বিশ্ববিদ্যালয়ে ১০টি সেন্টার ফর এক্সিলেন্স খোলা হয়েছে।
প্রতিরক্ষা সরঞ্জাম রপ্তানি ক্ষেত্রে উন্নতিসাধনেও সরকার বেশ কিছু উদ্যোগ গ্রহণ করেছে। প্রতিরক্ষা সরঞ্জাম রপ্তানির জন্য স্টান্ডার্ড অপারেটিং প্রসেডিওর জারি করা হয়েছে। এমনকি সরঞ্জাম রপ্তানির জন্য অনুমতি গ্রহণ ও প্রক্রিয়াকরণের জন্য একটি পোর্টাল তৈরি করা হয়েছে। প্রতিরক্ষা সরঞ্জাম রপ্তানির বিষয়ে প্রচারের জন্য ডিফেন্স অ্যাটাচ  প্রকল্প চালু করা হয়েছে। প্রতিরক্ষা সরঞ্জাম উৎপাদন ক্ষেত্রে যুক্ত রাষ্ট্রায়ত্ত সংস্থাগুলিকে উৎসাহ যোগানো হয়েছে। বন্ধুত্বপূর্ণ প্রতিবেশী দেশগুলিতে দেশের প্রতিরক্ষা সরঞ্জাম রপ্তানির জন্য দ্রুত ছাড়পত্রের সুবিধার্থে প্রতিরক্ষা মন্ত্রীর পৌরোহিত্যে একটি উচ্চস্তরীয় কমিটি গঠন করা হয়েছে। এমনকি প্রতিরক্ষা মন্ত্রকের তত্ত্বাবধানে বন্ধুত্বপূর্ণ দেশগুলির সঙ্গে ওয়েবিনার আয়োজন করা হচ্ছে।
লোকসভায় আজ শ্রীমতী দেবশ্রী চৌধুরী এবং শ্রীমতী পুনম মহাজনের প্রশ্নের লিখিত উত্তরে একথা জানিয়েছেন প্রতিরক্ষা প্রতিমন্ত্রী শ্রী অজয় ভাট।
CG/SS/SKD/
(Visitor Counter : 81
বস্ত্রমন্ত্রক
কেন্দ্র কাঁচা পাটের মূল্যের নির্ধারিত উর্ধ্বসীমা প্রত্যাহারের সিদ্ধান্ত নিয়েছে, ২০২২-এর ২০-শে মে থেকে এই সিদ্ধান্ত কার্যকর হবে
উর্ধ্বসীমা প্রত্যাহারের ফলে কৃষক, জুট মিল এবং পাটের সঙ্গে যুক্ত অতিক্ষুদ্র, ক্ষুদ্র ও মাঝারি শিল্প লাভবান হবে
দাম কমার প্রবণতার ফলে পাটজাত সামগ্রী রপ্তানীতে সুবিধা হবে, পাট শিল্পের আর্থিক লেনদেনের প্রায় ৩০% রপ্তানী বাণিজ্যের উপর নির্ভরশীল
নয়াদিল্লী, ১৯ মে, ২০২২
কেন্দ্রীয় সরকার পরিস্থিতি পর্যালোচনা করে কাঁচাপাট বিক্রির ক্ষেত্রে কুইন্টাল প্রতি ৬ হাজার ৫০০ টাকার যে সর্বোচ্চ মূল্যমান নির্ধারণ করেছিল, তা প্রত্যাহারের সিদ্ধান্ত নিয়েছে। টিডি৫ গুণমান সম্পন্ন কাঁচাপাটের এই মূল্য ২০২১এর ৩০শে সেপ্টেম্বর থেকে কার্যকর হয়। জুট মিল এবং অন্যান্য সংস্থাগুলি এতদিন এই হারে কাঁচাপাট কিনত।
জুট কমিশনারের দপ্তর সংগঠিত ও অসংগঠিত সূত্র মারফত কাঁচাপাটের দাম সংক্রান্ত নানা তথ্য সংগ্রহ করেছে। দেখা গেছে পাটের বর্তমান দাম নির্ধারিত দামের কাছাকাছি। যেহেতু কাঁচাপাটের দাম ৬ হাজার ৫০০ টাকার আশেপাশে রয়েছে তাই কেন্দ্রীয় সরকার এর সর্বোচ্চ দাম প্রত্যাহার সংক্রান্ত একটি যুগান্তকারী সিদ্ধান্ত নিয়েছে। এই সিদ্ধান্ত ২০২২ এর ২০শে মে অর্থাৎ আগামীকাল থেকে কার্যকর হবে।
পাটের ওপর এই মূল্য নিয়ন্ত্রণ বিধি প্রত্যাহারের ফলে কৃষক, মিল এবং জুট সংক্রান্ত অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলি উপকৃত হবে। প্রায় ৭ লক্ষের বেশি মানুষ পাটের ব্যবসার ওপর নির্ভরশীল। এঁরা ছাড়াও ৪০ লক্ষ পাটচাষি সরকারের সিদ্ধান্তে উপকৃত হবেন। দাম কমার প্রবণতার ফলে পাটজাত সামগ্রী রপ্তানীতে সুবিধা হবে, পাট শিল্পের আর্থিক লেনদেনের প্রায় ৩০% রপ্তানী বাণিজ্যের উপর নির্ভরশীল ।
CG/CB/NS
(Visitor Counter : 122
প্রতিরক্ষামন্ত্রক
ডিআরডিও এসপিও২ ভিত্তিক পরিপূরক অক্সিজেন সরবরাহ ব্যবস্থা উদ্ভাবন করেছে: বর্তমান কোভিড-১৯ মহামারী পরিস্থিতিতে অভিনব এই ব্যবস্থা আশীর্বাদ স্বরূপ
নতুন দিল্লি, ১৯ এপ্রিল, ২০২১
চরম প্রতিকূল সুউচ্চ পার্বত্য এলাকায় মোতায়েন সেনা জওয়ানদের জন্য প্রতিরক্ষা গবেষণা ও উন্নয়ন সংস্থা  অক্সিজেন সরবরাহের ক্ষেত্রে এক পরিপূরক ব্যবস্থা বা এসপিও২ পদ্ধতি  উদ্ভাবন করেছে। ডিআরডিও-র বেঙ্গালুরুতে যে ডিফেন্স বায়ো-ইঞ্জিনিয়ারিং অ্যান্ড ইলেক্ট্রো মেডিক্যাল ল্যাবরেটরি এই পদ্ধতি উদ্ভাবন করেছে। বিশেষ এই পদ্ধতির সাহায্যে রক্তে অক্সিজেনের পরিমাণ নিরূপনের ওপর ভিত্তি করে পরিপূরক অক্সিজেন যোগান দেওয়া হবে, যার ফলে হাইপোক্সিয়া বা রক্তে অক্সিজেনের ঘাটতি জনিত পরিস্থিতি থেকে সংশ্লিষ্ট ব্যক্তির আক্রান্ত হওয়ার সম্ভাবনা হ্রাস করা যাবে। উল্লেখ করা যেতে পারে, সুউচ্চ পার্বত্য এলাকায় রক্তে অক্সিজেনের ঘাটতি হওয়া একটি স্বাভাবিক প্রক্রিয়া এবং এধরণের পরিস্থিতি অত্যন্ত মারাত্মক হয়ে ওঠে। বর্তমান কোভিড-১৯ পরিস্থিতিতেও পরিপূরক অক্সিজেন সরবরাহের এই ব্যবস্থা আশীর্বাদ স্বরূপ।
হাইপোক্সিয়া এমন একটি অবস্থা যার ফলে টিসু বা কোষগুলিতে অক্সিজেন সরবরাহ হ্রাস পেলে দেহের সহজাত শক্তি হঠাৎ করে লোপ হায়। এধরণের পরিস্থিতি জীবনহানির ক্ষেত্রে মারাত্মক হয়ে ওঠে। একই ধরণের পরিস্থিতি কোভিড আক্রান্ত রোগীদের ক্ষেত্রেও দেখা দেয়। সেই সময় দৈহিক চাহিদা মেটাতে পরিপূরক অক্সিজেনের যোগান দিতে হয়।
পরিপূরক অক্সিজেন যোগান দেওয়ার এই পদ্ধতি এমন ভাবে তৈরি করা হয়েছে যাতে কম বায়ুর চাপেও ইলেক্ট্রনিক হার্ডওয়্যার যন্ত্রটি স্বাভাবিক ভাবে কাজকর্ম করতে পারে। এমনকি এই যন্ত্রটি কম তাপমাত্রা ও আর্দ্রতার মধ্যেও কাজ করতে সক্ষম। যন্ত্রটির ইলেক্ট্রনিক হার্ডওয়্যারটি রোগীর কব্জিতে পরিয়ে দেওয়া হয়। এরপর, কব্জি থেকে পালসের গতিবিধি নিরূপণ করে প্রয়োজন ভিত্তিতে মূল যন্ত্রটিতে সংকেত পাঠায়। এই সংকেতের ভিত্তিতে পরিপূরক অক্সিজেন সরবরাহ যন্ত্রটি থেকে রোগীর দেহে প্রয়োজন অনুযায়ী অক্সিজেন যোগান দেওয়া হয়। এই যন্ত্রটিতে এক লিটার থেকে এক কেজি পর্যন্ত বিভিন্ন আকারের এক ধরণের পাম্প মেশিন রয়েছে, যার সাহায্যে অক্সিজেন মানবদেহে যোগান দেওয়া হয়।
সম্পূর্ণ দেশীয় পদ্ধতিতে উদ্ভাবিত এই যন্ত্রটি সমতল থেকে সুউচ্চ পার্বত্য ভূমি পর্যন্ত পরীক্ষা-নিরীক্ষা করে দেখা হয়েছে। এমনকি এই যন্ত্রটির মূল্য কম হওয়ায় বিপুল পরিমাণে উৎপাদন শুরু হয়েছে। একারণেই অক্সিজেনের প্রয়োজনিয়তা রয়েছে এমন কোভিড রোগীদের কাছে বাড়িতে চিকিৎসার ক্ষেত্রে এই ব্যবস্থা আশীর্বাদ হয়ে উঠেছে।
CG/BD/AS/
(Visitor Counter : 427
নতুনওপুনর্নবীকরণযোগ্যজ্বালানিমন্ত্রক
পুনর্নবীকরণযোগ্য জ্বালানিকে আরও উন্নত করতে সরকারের প্রয়াস
নতুন দিল্লি, ২১ ডিসেম্বর, ২০২১
পুনর্নবীকরণযোগ্য জ্বালানি খাতে কেন্দ্রীয় সরকার উৎপাদনের পরিমাণ বাড়িয়েছে। এই পরিমাণ ২০১৪ সালের মার্চ মাসে ছিল ৭৬.৩৭ গিগাওয়াট। পরে তা ২০২১- এর নভেম্বরে বেড়ে হয়েছে ১৫০.৫৪ গিগাওয়াট। অর্থাৎ বৃদ্ধির পরিমাণ ৯৭ শতাংশ।
দেশে পুনর্নবীকরণযোগ্য জ্বালানি উৎপাদন বাড়াতে সরকার বিভিন্ন প্রয়াস গ্রহণ করেছে। এর মধ্যে রয়েছে-
১) স্বয়ংক্রিয় রুট- এর মাধ্যমে ১০০ শতাংশ পর্যন্ত বিদেশি প্রত্যক্ষ বিনিয়োগ অনুমোদন করা।
২) ৩০ জুন ২০২৫-এর মধ্যে চালু করা প্রকল্প গুলির জন্য সৌর ও বায়ু শক্তির আন্তঃরাজ্য বিক্রয়ের ক্ষেত্রে আন্তরাষ্ট্রীয় ট্রান্সমিশন সিস্টেম চার্জ মকুব।
৩) নতুন ট্রান্সমিশন লাইন স্থাপন এবং পুনর্নবীকরণযোগ্য শক্তি নির্গমনের জন্য নতুন সাবস্টেশন তৈরির ক্ষমতা।
৪) ২০২২ সাল পর্যন্ত পুনর্নবীকরণযোগ্য জ্বালানি ক্রয় বাধ্যতামূলক অর্থাৎ রিনিউএবেল পারচেজ অব্লিগেশন, কার্যকর করা।
৫) প্লাগ এবং প্লে ভিত্তিক পুনর্নবীকরণযোগ্য জ্বালানি ক্ষেত্রের জন্য জমি বরাদ্দ করে পুনর্নবীকরণযোগ্য জ্বালানি পার্ক স্থাপন করা।
৬) প্রধানমন্ত্রী কিষান উর্যা সুরক্ষার মতো প্রকল্প গুলি পরিচালিত করা।
৭) সোলার ফটোভোলটাইক সিস্টেম এবং ডিভাইস স্থাপনের জন্য বিজ্ঞপ্তি জারি করা।
৮) বিনিয়োগ আকৃষ্ট এবং সহজতর করার লক্ষ্যে প্রকল্প উন্নয়ন সেল তৈরি করা।
৯) তালিকা ভিত্তিক স্ট্যান্ডার্ড বিডিং নির্দেশিকা জারি করা।
১০) লেটার অফ ক্রেডিট সংক্রান্ত বিষয়ে সরকারের সুস্পষ্ট নির্দেশিকা জারি করা।
১১) গ্রীন টার্ম অ্যাহেড মার্কেট তৈরি করা, যাতে দেশে পাওয়ার এক্সচেঞ্জ-এর মাধ্যমে জ্বালানি পেতে সুবিধা হয়।
লোকসভায় এক প্রশ্নের উত্তরে কেন্দ্রীয় বিদ্যুৎ এবং নতুন ও পুনর্নবীকরণ জ্বালানি মন্ত্রী শ্রী আর কে সিং এই তথ্য জানিয়েছেন।
CG/SB
(Visitor Counter : 115
অর্থমন্ত্রক
কন্ট্রোলার জেনারেল অফ অ্যাকাউন্টস্ - এর দায়িত্ব নিলেন শ্রী গিরিরাজ প্রসাদ গুপ্তা
নয়াদিল্লি, ০১ আগস্ট, ২০১৯
শ্রী গিরিরাজ প্রসাদ গুপ্তা আজ দিল্লিতে কন্ট্রোলার জেনারেল অফ অ্যাকাউন্টস্ পদের দায়িত্ব নিলেন। এর আগে ভারত সরকার পয়লা আগস্ট থেকে অর্থ মন্ত্রকের ব্যয় বিভাগে কন্ট্রোলার জেনারেল অফ অ্যাকাউন্টস্ পদে ১৯৮৩ ব্যাচের ইন্ডিয়াল সিভিল অ্যাকাউন্টস্ সার্ভিস আধিকারিক শ্রী গিরিরাজ প্রসাদ গুপ্তাকে নিয়োগ করে।
শ্রী গুপ্তা কেন্দ্রীয় সরকারের সরকারি কাজে অগাধ ও মূল্যবান অভিজ্ঞতাসম্পন্ন আধিকারিক। অর্থ মন্ত্রক, গ্রামোন্নয়ন মন্ত্রক এবং কেন্দ্রীয় প্রত্যক্ষ কর পর্ষদের উচ্চ পদে তিনি কাজ করেছেন।
শ্রী গুপ্তা ফরিদাবাদের ন্যাশনাল ইন্সটিটিউট অফ ফিনান্সিয়াল ম্যানেজমেন্টের অধিকর্তা পদেও কাজ করেছেন। অতিরিক্ত কন্ট্রোলার জেনারেল অফ অ্যাকাউন্টস্ হিসাবে প্রত্যক্ষ সুবিধা হস্তান্তর বা ডিবিটি’র জন্য তথ্য প্রযুক্তি পরিকাঠামোর মেরুদন্ড হিসাবে পাবলিক ফিনান্সিয়াল ম্যানেজমেন্ট সিস্টেম – এর উন্নয়ন ও রূপায়ণে অবদান রেখেছেন। শুধু তাই নয়, কেন্দ্রীয় সরকারের অন্যান্য আর্থিক ব্যবস্থাপনার মডিউল তৈরির বিষয়েও তাঁর ভূমিকা ছিল। ভূটানে যৌথ উদ্যোগের বৃহৎ জলবিদ্যুৎ প্রকল্পে অর্থ বিভাগের অধিকার্তা হিসাবেও কাজ করেছেন শ্রী গুপ্তা।
CG/AP/SB
(Visitor Counter : 76
কৃষিমন্ত্রক
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমার ভিডিও কনফারেন্সের মাধ্যমে বিশ্বব্যাপী মহামারীর প্রেক্ষিতে খাদ্য নিরাপত্তা, স্বাস্থ্যসুরক্ষা এবং পুষ্টি নিয়ে কোভিড-১৯ জি -২০ অন্তর্ভুক্ত দেশগুলির কৃষিমন্ত্রীদের সঙ্গে একটি ব্যতিক্রমী বৈঠকে অংশ নিয়েছেন
শ্রী তোমার সেই বৈঠকে ভারত সরকারের লকডাউন সময়কালে সমস্ত কৃষিক্ষেত্রকে সামাজিক দূরত্বের নিয়মাবলী মেনে কাজ চালিয়ে যাওয়ার ক্ষেত্রে ছাড় দেওয়ার সিদ্ধান্ত সম্পর্কে অবহিত করেন
জি -20 কৃষিমন্ত্রীদের বৈঠকে ঘোষণাপত্র গৃহীত
কৃষিমন্ত্রীরা আন্তর্জাতিক সহযোগিতা, খাদ্য অপচয় এড়ানো এবং প্রত্যেক দেশের সীমানা ছাড়িয়ে খাদ্য সরবরাহ মূল্য শৃঙ্খলার ধারাবাহিকতা বজায় রাখার আহ্বান জানিয়েছেন
নতুন দিল্লি, ২১ এপ্রিল, ২০২০
কেন্দ্রীয় কৃষিমন্ত্রী শ্রী নরেন্দ্র সিং তোমার সম্প্রতি ভিডিও কনফারেন্সের মাধ্যমে কোভিড-১৯ বিশ্বব্যাপী মহামারীর প্রেক্ষিতে খাদ্য নিরাপত্তা, স্বাস্থ্যসুরক্ষা এবং পুষ্টি নিয়ে জি -২০ অন্তর্ভুক্ত দেশগুলির কৃষিমন্ত্রীদের সঙ্গে একটি ব্যতিক্রমী বৈঠকে অংশ নিয়েছেন। তিনি সেই বৈঠকে লকডাউন সময়কালে দেশে খাদ্যের জোগান অব্যাহত রাখতে সমস্ত কৃষিক্ষেত্রকে সামাজিক দূরত্বের নিয়মাবলী এবং প্রয়োজনীয় স্বাস্থ্যবিধি মেনে কাজ চালিয়ে যাওয়ার ক্ষেত্রে ভারত সরকারের ছাড় দেওয়ার সিদ্ধান্ত সম্পর্কে অবহিত করেন। শ্রী তোমার গুরুত্ব দিয়ে বলেন যে প্রধানমন্ত্রী নরেন্দ্র মোদী বিভিন্নভাবে এই সংকট মোকাবিলায় অন্যান্য দেশগুলিকে সমর্থনের ক্ষেত্রে নেতৃত্ব দিচ্ছেন। আর ভারত তার দেশের নাগরিকদের প্রয়োজনের সঙ্গে সামঞ্জস্য রেখে কৃষি উৎপাদনেও পিছিয়ে থাকবে না।
ভিডিও কনফারেন্সিংয়ের মাধ্যমে কৃষকদের জীবিকা নির্বাহ সহ খাদ্য সরবরাহ মূল্যের শৃঙ্খলার ধারাবাহিকতা সুনিশ্চিত রাখার উপায় এবং প্রক্রিয়া নিয়ে এই ‘জি -২০গোষ্ঠীভুক্ত দেশগুলির কৃষিমন্ত্রীদের ভার্চুয়াল বৈঠকটির আয়োজন করেছিল সৌদি আরব । এতে সমস্ত জি -২০ সদস্য, কিছু অতিথি দেশের কৃষিমন্ত্রী এবং কিছু কৃষি বিষয়ক আন্তর্জাতিক সংস্থার প্রতিনিধিরা যোগ দেন। শ্রী তোমার জি -২০গোষ্ঠীভুক্ত দেশগুলির কৃষিমন্ত্রীদের একত্রিত করার জন্য সৌদি আরবের এই উদ্যোগকে স্বাগত জানিয়েছেন।
পরে এই বৈঠকে, জি - ২০গোষ্ঠীভুক্ত দেশগুলির কৃষিমন্ত্রীরা একটি সর্বসম্মত সিদ্ধান্ত গ্রহণ করেন। জি - ২০গোষ্ঠীভুক্ত দেশগুলিতে খাদ্য অপচয় ও ক্ষতি এড়াতে দেশের সীমানা ছাড়িয়ে খাদ্য সরবরাহ মূল্য শৃঙ্খলার ধারাবাহিকতা বজায় রাখতে কোভিড-১৯ বিশ্বব্যাপী মহামারীর পটভূমিতে আন্তর্জাতিক সহযোগিতার সংকল্প করেছেন। তাঁরা দেশগুলিতে খাদ্য সুরক্ষা এবং পুষ্টির মান বজায় রাখতে একসঙ্গে কাজ করা, পারস্পরিক অভিজ্ঞতা বিনিময়, রোগ প্রতিরোধক আবিষ্কারের জন্য গবেষণা, দায়বদ্ধ বিনিয়োগ, উদ্ভাবন এবং শিষ্টাচার বিনিময় করবেন যা কৃষিক্ষেত্র এবং খাদ্য ব্যবস্থার স্থায়িত্ব এবং স্থিতিস্থাপকতার উন্নতি করবে ।
জি - ২০ গোষ্ঠীভুক্ত দেশগুলির কৃষিমন্ত্রীরা জীবজগতের ভারসাম্য নিয়ন্ত্রণের জন্য কঠোর সুরক্ষা এবং স্বাস্থ্যকর ব্যবস্থা সম্পর্কে বিজ্ঞান ভিত্তিক আন্তর্জাতিক নির্দেশিকা জারি করতে সম্মত হয়েছেন।
(CG/SB
শিল্পওবাণিজ্যমন্ত্রক
রপ্তানি বৃদ্ধির প্রয়াস
নয়াদিল্লি, ০৫ ফেব্রুয়ারি, ২০২১
২০২০-২১ অর্থবর্ষে এপ্রিল-নভেম্বরের মধ্যে ভারতে সামগ্রিক  রপ্তানির পরিমাণ দাঁড়িয়েছে ৩০৪.৫৩ বিলিয়ন মার্কিন ডলার। সামগ্রিক আমদানির পরিমাণ দাঁড়িয়েছে ২৯৩.৫৬ বিলিয়ন মার্কিন ডলার। এর ফলে, বাণিজ্য উদ্বৃত্তের পরিমাণ দাঁড়িয়েছে ১০.৯৭ বিলিয়ন মার্কিন ডলার।
কোভিড-১৯ মহামারী পরিস্থিতিতে বৈদেশিক বাণিজ্য নীতির  সময়সীমা বাড়িয়ে চলতি বছরের ৩১শে মার্চ পর্যন্ত করা হয়েছে। রপ্তানি পণ্যের ওপর শুল্ক ও করের জন্য একটি নতুন প্রকল্প চলতি বছরের পয়লা জানুয়ারি থেকে কার্যকর করা হয়েছে। রপ্তানিকারীদের সুবিধার্থে মুক্ত বাণিজ্য চুক্তির ব্যবহার বৃদ্ধি ও বাণিজ্যিক সুবিধার্থে একটি কমন ডিজিটাল প্ল্যাটফর্মের ব্যবস্থা করা হয়েছে, যার মাধ্যমে রপ্তানিকারীরা খুব সহজেই পণ্য রপ্তানি করার ক্ষেত্রে শংসাপত্র পাবেন। কৃষি, উদ্যানপালন, পশুপালন, মৎস্য চাষ, খাদ্য প্রক্রিয়াকরণ ক্ষেত্রের সঙ্গে যুক্ত কৃষি সামগ্রী রপ্তানি ক্ষেত্রে গতি আনতে একটি ‘কৃষি রপ্তানি নীতি’ বাস্তবায়নের কাজ চলছে। ১২টি পরিষেবা ক্ষেত্রে অগ্রণী সংস্থার জন্য সুনির্দিষ্ট কর্মপরিকল্পনা অনুসরণ করে পরিষেবা রপ্তানির বিষয়ে প্রচার চালানো হচ্ছে। প্রতিটি জেলায় রপ্তানিযোগ্য পণ্য সামগ্রীগুলিকে চিহ্নিত করে সেই জেলাগুলিতে রপ্তানি কেন্দ্র হিসাবে গড়ে তোলা হচ্ছে। এতে জেলাগুলিতে কর্মসংস্থানের সুযোগ বেড়েছে। পাশাপাশি, দেশের বাণিজ্য, পর্যটন, প্রযুক্তি এবং বিনিয়োগের লক্ষ্যে ভারতীয় মিশনগুলির সক্রিয় ভূমিকা বৃদ্ধি করা হয়েছে। অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলিকে আর্থিক সহায়তা প্রদান করা হয়েছে, যাতে তারা পণ্য রাপ্তানি ক্ষেত্রে বড় ভূমিকা পালন করতে পারে। এমনকি, অভ্যন্তরীণ শিল্প সংস্থাগুলিকেও আর্থিক সহায়তা প্রদান করা হয়েছে।
রাজ্যসভায় এক প্রশ্নের লিখিত জবাবে একথা জানিয়েছেন বাণিজ্য ও শিল্প প্রতিমন্ত্রী শ্রী হরদীপ সিং পুরী।
প্রতিরক্ষামন্ত্রক
আন্দামান ও নিকোবর কমান্ডের তিন বাহিনীতে উন্নতমানের হাল্কা হেলিকপ্টার এমকে থ্রি অন্তর্ভুক্ত হয়েছে
নতুন দিল্লি, ২৮ জানুয়ারি, ২০২২
সামুদ্রিক নিরাপত্তাকে শক্তিশালী করে তুলতে দেশীয় প্রযুক্তিতে নির্মিত উন্নতমানের হাল্কা হেলিকপ্টার এমকে থ্রি আনুষ্ঠানিকভাবে আন্দামান ও নিকোবর কমান্ডে অন্তর্ভুক্ত করা হয়েছে। পোর্টব্লেয়ারে ২৮শে জানুয়ারি লেফটেন্যন্ট জেনারেল অজয় সিং আইএনএস উৎকর্ষতে এই হেলিকপ্টার অনুর্ভুক্ত করেছেন। এর ফলে, আন্দামান ও নিকোবর কমান্ড আরও শক্তিশালী হল।
হিন্দুস্থান অ্যারোনটিক্স লিমিটেড বা হ্যাল অ্যাডভান্সড লাইট হেলিকপ্টার এমকে থ্রি তৈরি করেছে। কেন্দ্রের আত্মনির্ভর ভারত অভিযানের সঙ্গে সাযুজ্য রেখে প্রতিরক্ষা বাহিনীতে দেশীয় প্রযুক্তিতে তৈরি হেলিকপ্টারগুলি অন্তর্ভুক্ত হল। হ্যাল এপর্যন্ত ৩০০টির বেশি এধরণের হেলিকপ্টার সরবরাহ করেছে। এই হেলিকপ্টারে কাঁচের ককপিট, ‘শক্তি’ ইঞ্জিন, সমুদ্রে টহল দেবার জন্য অত্যাধুনিক ব়্যাডার, ইলেক্ট্রো অপ্টিক্যাল পেলোড এবং রাতে দেখা যেতে পারে এধরণের যন্ত্রাংশ রয়েছে। হেলিকপ্টার অন্তর্ভূক্তির পর লেফটেন্যান্ট জেনারেল অজয় সিং জানান, অত্যাধুনিক এই হেলিকপ্টারগুলি অন্তর্ভূক্তির মধ্য দিয়ে প্রতিরক্ষা ক্ষেত্রে আত্মনির্ভর হয়ে উঠতে সুবিধে হবে এবং এই অঞ্চলে শান্তি বজায় থাকবে।
CG/CB/SKD/
(Visitor Counter : 94
রেলমন্ত্রক
পার্সেল ট্রেনের মাধ্যমে রেলের রাজস্বআয় ; লকডাউন শুরু হওয়ার পর থকে ২০৪০০ টন পণ্য পরিবহণের ফলে ৭.৫৪ কোটি টাকা আয়
নতুন দিল্লি, ১৫ এপ্রিল, ২০২০
কোভিড – ১৯ মহামারী আটকাতে দেশজুড়ে লকডাউন জারি হওয়ার পর, চিকিৎসা পরিষেবার সঙ্গে যুক্ত নানা সামগ্রী, খাদ্য, ছোটো ছোটো পার্সেলে পরিবহণ করা অত্যন্ত প্রয়োজন হয়ে পড়েছে। এই চাহিদা পূরণে ভারতীয় রেল, পার্সেল ভ্যান পরিষেবা চালু করেছে। এর ফলে, বিভিন্ন রাজ্য সরকার সহ ই-কমার্সের সঙ্গে যুক্ত সংস্থাগুলির পণ্য রেলের মাধ্যমে দ্রুত পরিবহন করা হচ্ছে।
আঞ্চলিক রেলগুলি নিয়মিত এই পার্সেল স্পেশাল ট্রেনের জন্য রুট চিহ্নিত করে প্রয়োজনীয় নির্দেশিকা জারী করছে। বর্তমানে ৬৫টি রুটে এই ধরণের ট্রেন চলছে। এর মধ্যে রয়েছে :
১) দিল্লি, মুম্বাই, কলকাতা, চেন্নাই, বেঙ্গালুরু এবং হায়দ্রাবাদের মতন বড় বড় শহরের মধ্যে নিয়মিত যোগাযোগ।
২) রাজ্যের রাজধানী থেকে রাজ্যের গুরুত্বপূর্ণ শহরের মধ্যে যোগাযোগ।
৩) উত্তরপূর্বাঞ্চলের সঙ্গে যোগাযোগ নিশ্চিত করা।
৪) দুধ এবং দুগ্ধজাত সামগ্রী যে অঞ্চলে অতিরিক্ত উৎপাদন হয়,  সেখান থেকে বেশি চাহিদাযুক্ত অঞ্চলে তা সরবরাহ করা।
৫) কৃষিপণ্য, ঔষুধ, চিকিৎসা সামগ্রী সহ বিভিন্ন অত্যাবশক পণ্য উৎপাদিত অঞ্চল থেকে দেশের অন্যান্য অঞ্চলে সরবরাহ করা।
১৪ এপ্রিলে সন্ধ্যে ৬ টা পর্যন্ত ৭৭ টি ট্রেন চালানো হয়েছে। এরমধ্যে ৭৫টি ট্রেন টাইমটেবিলে অনুযায়ী পার্সেল স্পেশাল ট্রেন। রেল ১ দিনে ১৮৩৫ টন সামগ্রী বোঝাই করেছে। এর থেকে আয় হয়েছে, ৬৩ লক্ষ টাকা।
লকডাউনের মধ্যে ১৪ তারিখ সন্ধ্যে ৬টা পর্যন্ত মোট ৫২২টি ট্রেন চলেছে। এরমধ্যে ৪৫৮টি ট্রেন টাইমটেবিল অনুযায়ী চলাচল করছে। এই সময়ে মধ্যে, ২০,৪৭৪ টন পণ্য সামগ্রী বোঝাই করে রেল, ৭ কোটি ৫৪ লক্ষ টাকা আয় করেছে।
(CG/CB
কেন্দ্রীয়মন্ত্রিসভা
জম্মু ও কাশ্মীর পুনর্গঠন আইন, ২০১৯-এ ৭৩ ও ৭৪ ধারার অধীন আদেশদানের জন্য ভারত সরকারের ১৯৬১-র কার্যনির্বাহী বিধির ১২ সংখ্যক বিধির অধীনে যে প্রস্তাব অনুমোদিত হয়েছিল তাতে কর্মপরবর্তী অনুমোদন দিল কেন্দ্রীয় মন্ত্রিসভা
নয়াদিল্লি, ২০নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা জম্মু ও কাশ্মীর পুনর্গঠন আইন, ২০১৯-এর ৭৩ ও ৭৪ ধারার আদেশে ভারতের রাষ্ট্রপতির নির্দেশে কর্মপরবর্তী অনুমোদন দিল।
সংসদের সুপারিশ অনুযায়ী, ভারতীয় সংবিধানের ৩৭০ অনুচ্ছেদের অধীনে রাষ্ট্রপতি জম্মু ও কাশ্মীর পুনর্গঠন আইন, ২০১৯-এ ঘোষণা ও সম্মতি দেন। সেইমতো, পূর্ববর্তী জম্মু ও কাশ্মীর রাজ্য পুনর্গঠিত হয়েছে ২০১৯-এর ৩১ অক্টোবর নতুন কেন্দ্রশাসিত জম্মু ও কাশ্মীর এবং নতুন কেন্দ্রশাসিত লাদাখ হিসেবে।
জম্মু ও কাশ্মীর পুনর্গঠন আইন, ২০১৯ ৩১ অক্টোবর থেকে বলবৎ হওয়ার পর পূর্বতন জম্মু ও কাশ্মীর রাজ্য বিধানসভা সহ জম্মু ও কাশ্মীর কেন্দ্রশাসিত অঞ্চল এবং বিধানসভাহীন লাদাখ কেন্দ্রশাসিত অঞ্চল হিসেবে পুনর্গঠিত হয়। ২০১৮-র ১৯ ডিসেম্বর ভারতীয় সংবিধানের ৩৫৬ ধারা অনুযায়ী তৎকালীন জম্মু ও কাশ্মীর রাজ্যে রাষ্ট্রপতি শাসন জারি হয়েছিল। যেহেতু কেন্দ্রশাসিত অঞ্চলে ৩৫৬ ধারা প্রযোজ্য নয় তাই, ২০১৯-এর ৩১ অক্টোবর রাষ্ট্রপতি শাসন প্রত্যাহার করে নেওয়া হয়।
যেহেতু নতুন জম্মু ও কাশ্মীর কেন্দ্রশাসিত অঞ্চলে বিধানসভার অস্তিত্ব নেই, তাই কোনরকম সাংবিধানিক শূণ্যতা এড়াতে পূর্বতন জম্মু-কাশ্মীর রাজ্যের রাজ্যপালের প্রতিবেদন অনুযায়ী জম্মু ও কাশ্মীর পুনর্গঠন আইনের ৭৩ ধারা মতো ২০১৯-এর ৩১ অক্টোবর রাষ্ট্রপতির আদেশ জারি হয়। সেইমতো, জম্মু-কাশ্মীর কেন্দ্রশাসিত অঞ্চলে রাষ্ট্রপতি শাসন বলবৎ হয়।
জম্মু ও কাশ্মীর পুনর্গঠন আইন, ২০১৯-এর ৭৪ ধারা অনুযায়ী গত ৩১ অক্টোবর জম্মু ও কাশ্মীর কেন্দ্রশাসিত অঞ্চলের সঞ্চিত নিধি থেকে ব্যয়ের অনুমোদন দেওয়ার জন্য রাষ্ট্রপতি একটি আদেশ জারি করেন।
SSS/AP/DM
(Visitor Counter : 259
প্রধানমন্ত্রীরদপ্তর
বাংলাদেশের প্রধানমন্ত্রীকে ধন্যবাদঞ্জাপন ভারতের প্রধানমন্ত্রীর
নতুন দিল্লি, ২৩ মার্চ ২০২০
প্রধানমন্ত্রী শ্রী নরেন্দ্র মোদী কোভিড-১৯ মোকাবিলায় আপৎকালীন অর্থ তহবিলে অর্থ সাহায্যের জন্য বাংলাদেশের প্রধানমন্ত্রী শ্রীমতি শেখ হাসিনাকে ধন্যবাদ জানিয়েছেন।
এক ট্যুইট বার্তায় প্রধানমন্ত্রী বলেছেন "সার্ক কোভিড-১৯ আপৎকালীন অর্থ তহবিলে ১৫ লক্ষ মার্কিন ডলার অর্থ সাহায্য ঘোষণা করার জন্য বাংলাদেশের প্রধানমন্ত্রী শ্রীমতি শেখ হাসিনাকে অভিনন্দন । এভাবেই পারস্পরিক সহযোগিতা ও এক যোগে কাজ চালিয়ে আমরা কোভিড-১৯ বিরুদ্ধে লড়াইএ উত্তীর্ণ হতে পারবো। "
CG/SS/BD
(Visitor Counter : 59